U samo nekoliko dana zrakoplovna kompanija Croatia Airlines zabilježila je treći kvar na jednom od svojih zrakoplova.



Let Croatia Airlinesa iz Beograda za Split, koji je trebao poletjeti u 15.45 sati, otkazan je zbog indikacije kvara na motoru, potvrdila je Ksenija Žlof, glasnogovornica Croatia Airlinesa.



– Tijekom obavljanja sigurnosne provjere prije polijetanja primijećena je indikacija kvara na motoru te je let iz preventivnih razloga otkazan. Nije riječ o incidentu jer je avion bio na zemlji i nije još poletio. Naše tehničke ekipe upućene su u Beograd kako bi provjerile o čemu je riječ – rekla je Žlof.



Putnici su autobusima upućeni prema Zagrebu, odakle bi u večernjim satima redovitom linijom trebali krenuti u Split.

>>Zrakoplov CA koji je letio za Rim morao se vratiti u Split!